# Arcturus

### Wikipedia

  Arcturus on myös norjalainen heavy metal -yhtye.
  Reserviupseerikoulun kurssi 212 (12.3.-9.7.1998) oli nimeltään Arcturus.

Arcturus tähtikartalla

Arcturus (α Boötis) on taivaan neljänneksi kirkkain tähti. Sen magnitudi on −0,05. Se luokitellaan K1,5 IIIpe -luokan punaiseksi jättiläistähdeksi – kirjaimet "p" ja "e" tarkoittavat englannin kielen sanoja "peculiar" (epätavallinen) ja "emission" (emissio), joka tarkoittaa, että tähden sähkömagneettinen spektri on epätavallinen ja täynnä emissioviivoja. Tämä on melko tavallista punaisille jättiläisille, mutta Arcturus on oppikirjamainen esimerkki tästä ilmiöstä. Se on 115 kertaa Aurinkoa kirkkaampi, mutta suurin osa sen säteilystä tulee infrapunasäteilynä, jolla se loistaa päivätähteämme 180 kertaa kirkkaammin.

Hipparcos-satelliitin mukaan Arcturus on meistä 36,7 valovuoden (11,3 parsekin) päässä, eli kosmologisessa mittakaavassa melkein naapurissamme. Satelliitin havainnoista selvisi myös, että Arcturus on muuttuva tähti. Kirkkauden muutoksen suuruus on 0,04 magnitudia noin 8,3 vuorokauden ajanjaksolla. Uskotaan, että tähden pinta sykkii, mikä on tavallista jättiläistähdillä. Sykkimisen nopeus on 150 m/s ja taajuus yksi sykähdys 1.842 päivässä.

Arcturuksen väri-indeksi B-V on 1.22 ja absoluuttinen visuaalinen kirkkaus -0.38. Tähden säde on 24.5 Aurinkoa, näennäinen läpimitta 0.019 - 0.027 kaarisekuntia, massa 1-1.5 ja pintalämpötila 4300 K. Arcturuksen metallipitoisuus on 17-32% Auringon metallipitoisuudesta , rauta-indeksi 0,5 ja ikä > 4.6 × 109. Arcturus on vanha Linnunradan paksun kiekon populaation (populaatio II?) tähti ja kuuluu samaan ryhmään 52 tähden kanssa. Tähti polttaa heliumia ytimessään ja vetyä kuoressa sen ympärillä.

Hipparcoksen havaintojen mukaan Arcturus on kaksoistähti kumppanin ollessa noin 20 kertaa himmeämpi kuin päätähti. Tähdet kiertävät toisiaan niin lähellä, että nykyisillä havaintomenetelmillä niiden erottaminen visuaalisesti on erittäin vaikeaa. Toiset tutkimukset ovat kuitenkin tulleet siihen tulokseen, ettei Arcturus sittenkään olisi kaksoistähti.

Tähden nimi tulee antiikin kreikankielisestä sanasta Arktouros tarkoittaen "Karhun vartijaa", mistä tulee myös Karhunvartijan tähdistön nimi. Helpoin tapa löytää Arcturus yötaivaalta on seurata Otavan kauhan "vartta" alaspäin. Arcturuksesta samaa linjaa eteenpäin jatkettaessa tulee vastaan myös Spica, Neitsyen päätähti. Samalla linjalla etäämmällä on Regulus, Leijonan päätähti.

Arcturuksen deklinaatio on 19° 10' 57" ja rektaskensio 14 h 15 min 39,7 s.

Haettu osoitteesta http://fi.wikipedia.org../../../a/r/c/Arcturus.html

Luokat: Tähdet | Kirkkaimmat tähdet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Aragonés
- Català
- Deutsch
- Ελληνικά
- English
- Español
- Français
- Galego
- Hrvatski
- Italiano
- Lietuvių
- Nederlands
- 日本語
- Polski
- Português
- Русский
- Slovenčina
- Svenska
- Українська